cyanic-selkie/wikianc huggingface dataset:
गेहूँ के जवारे
पोषक तत्व
लेट्रियल या विटामिन बी-17 बलवान कैंसररोधी है और मेक्सिको के ओएसिस ऑफ होप चिकित्सालय में पिछले पचास वर्ष से लेट्रियल के इंजेक्शन, गोलियों और आहार चिकित्सा से कैंसर के रोगियों का उपचार होता आ रहा है।
इतिहास
प्राचीन काल से ही हिन्दुस्तान के चिकित्सक गेहूँ के ज्वारों को विभिन्न रोगों जैसे अस्थि-संध शोथ, कैंसर, त्वचा रोग, मोटापा, डायबिटीज आदि के उपचार में प्रयोग कर रहे हैं। हमारे कई त्योहारों पर गेहूँ के ज्वारों को उगाने, पूजा करने के रिवाज सदियों से चले आ रहे हैं।
जैसे गणगौर हिन्दुस्तान के कई राज्यों जैसे राजस्थान, गुजरात और मध्यप्रदेश के मालवा क्षेत्र में कुँवारी कन्याओं व सुहागिनों द्वारा मनाया जाने वाला त्योहार है, जो बहुत धूमधाम से मनाया जाता है।
पहले दिन चैत्र कृष्ण ग्यारस को माताजी की 'मूठ' रखी जाती है। बाँस की छोटी-छोटी टोकरियों में गेहूँ के ज्वारे बोए जाते हैं। ज्वारे वाली परंपरागत जगह को माताजी की 'बाड़ी' कहते हैं। पूरे सप्ताह से बाड़ी की पूजा-अर्चना कर ज्वारों में पानी दिया जाता है और आरती भी की जाती है। ज्वारे लहराने के साथ ग्राम लक्ष्मी गाने लगती है-
...और फिर चैत्र शुक्ल चतुर्थी को गणगौर माता बिदा होती है। सजी-धजी शोभायात्रा के साथ तालाब-बावड़ी पर श्रद्धा के साथ ज्वारे विसर्जित किए जाते हैं।
पश्चिमी देशों में गेहूँ के ज्वारों से उपचार की पद्धति डॉ॰ एन. विग्मोर ने प्रारम्भ की थी। बचपन में उनकी दादी प्रथम विश्व युद्ध में घायल हुए जवानों का उपचार जड़ी-बूटियों, पैड़-पौधों और विभिन्न प्रकार की घासों से किया करती थी।
तभी से उन्होंने जड़ी-बूटियों और विभिन्न घास के रस द्वारा बीमारियों के उपचार और अनुसंधान करना अपना शौक बना लिया। 50 वर्ष की उम्र में डॉ॰ एन. विग्मोर को आंत में कैंसर हो गया था। जिसके लिए उन्होंने गेहूँ के ज्वारों का रस और अपक्व आहार लिया और प्रसन्नता की बात थी कि एक वर्ष में वे कैंसर मुक्त हो गई। उन्होंने बोस्टन में एन विगमोर इन्स्टिट्यूट खोला जो आज भी काम कर रहा है। तब से लेकर अपनी मृत्यु तक वह गेहूँ के ज्वारे और अपक्व आहार द्वारा रोगियों का उपचार करती रही। उन्होंने इस विषय पर 35 पुस्तकें भी लिखी हैं।
अमाइनो एसिड और उनके कार्य
इसमें 8 आवशयक और बचे हुए 16 मेंसे 13 अमाइनो एसिड्स होते हैं। इनके कार्य संलग्न सारिणी में दर्शाये हैं।
शक्तिशाली प्रति-ऑक्सीकारक
शरीर में होने वाली विभिन्न चयापचय क्रियाओं में कुछ व्यर्थ और हानिकारक अणु भी बन जाते हैं। इन अणुओं में इलेक्ट्रोन्स की संख्या प्रोटोन्स की अपेक्षा कम होती है जिससे ये अति सक्रिय तथा अस्थिर होते हैं। इन्हें हम “मुक्त कण” कहते हैं और ये मौका मिलते ही हमारे स्वस्थ अणुओं से इलेक्ट्रोन चुरा लेते हैं, इस क्रिया को ऑक्सीडेशन कहते हैं। इलेक्ट्रोन खो कर हमारे स्वस्थ अणु भी मुक्त कणों की भांति व्यवहार करने लगते हैं। और अपने अंतःकरण में बैठे प्रोटोन्स की इलेक्ट्रोन-पिपासा शांत करने हेतु अपना मुख्य काम छोड़ कर इलेक्ट्रोन्स का जुगाड़ करने निकल पड़ते हैं। इस तरह निरंतर इलेक्ट्रोन चुराने का एक श्रंखला-बद्ध सिलसिला शुरू हो जाता है, जिससे हमारी आयुवृद्धि की गति तेज हो जाती है, त्वचा में झुर्रियां बनने लगती हैं और हम विभिन्न बीमारियों जैसे उच्च रक्तचाप, मधुमेह, अस्थि-संध शोथ, पार्किंसन्स, कैंसर आदि का शिकार हो जाते हैं। मुक्त कण हमारे बाह्य वातावरण और भोजन द्वारा भी शरीर में प्रवेश कर जाते हैं।
मुक्त कणों से रक्षा करने के लिए हमारे शरीर में अनेक अणु जैसे विटामिन-ई, विटामिन-सी, बीटा-केरोटीन, किण्वक आदि होते हैं, जिनमें कई अतिरिक्त इलेक्ट्रोन्स होते हैं और जो बिना अस्थिर हुए मुक्त कणों को इलेक्ट्रोन्स दान देकर उन्हें निष्क्रिय कर देते हैं। इन्हें हम “प्रति-ऑक्सीकारक” या एंटीऑक्सीडेंट कहते हैं। हमें फलों, सब्जियों युक्त अच्छे आहार से प्रति-ऑक्सिकारक प्राप्त होते हैं तथा हमारे शरीर में भी कई प्रति-ऑक्सीकारक निरंतर बनते रहते हैं। एंटीऑक्सीडेंट आयुवर्धक और आरोग्यवर्धक होते हैं। ये डीएनए की संरचना में विकृति नहीं होने देते हैं, रक्त वाहिकाओं को स्वस्थ रखते हैं और त्वचा को युवा बनाये रखते हैं। गेहूँ के ज्वारे में कई शक्तिशाली प्रति-ऑक्सीकारक होते हैं, परंतु यहां हम चार विशिष्ट प्रति-ऑक्सिकारकों का वर्णन करेंगे।
सुपरऑक्साइड डिसम्यूटेज (एस ओ डी) एक किण्वक है जो कोशिकाओं का जीर्णोद्धार करता है और कोशिकाओं की सुपरऑक्साइड से होने वाली क्षति को कम करता है। सुपरऑक्साइड बहुत ही आम मुक्त कण है। यह त्वचा की दोनों परतों में पाया जाता है और स्वस्थ फाइब्रोब्लास्ट (जो त्वचा बनाने वाली कोशिकाए हैं) के निर्माण में सहायक हैं। एस ओ डी शरीर में जिंक, तांबा और मेंगनीज की उपयोगिता बढ़ाते हैं।
एस ओ डी उत्कृष्ट प्रति-ऑक्सीकारक और शोथ निवारक है और मुक्त कणों के प्रभाव से बनने वाली झुर्रियों और त्वचा की जीर्णता को कम करता है। अनुसंधानकर्ता कहते हैं कि जैसे जैसे हम प्रौढ़ता की ओर अग्रसर होते हैं शरीर में एस ओ डी की मात्रा कम होती जाती है। सुपरऑक्साइड डिसम्यूटेज उनमें विद्यमान धातुओं के आधार पर तीन वर्गों में बांटे गये हैं।
एस ओ डी आर्थ्राइटिस, पुरुष ग्रंथि रोग, कैंसर, कोर्नियल अल्सर, जलने से हुए घावों, आइ बी एस और धूम्रपान, विकिरण और कैंसररोधी दवाओं के दुष्प्रभाओं के उपचार में सहायक हैं। इसकी क्रीम चेहरे की झुर्रियों, जलने से हुए घावों, त्वचा के घावों व गहरे दाग धब्बों आदि में बहुत उपयोगी है। यह हानिकारक यू वी किरणों से त्वचा की रक्षा करता हैं।
गेहूँ के ज्वारे, ब्रोकॉली, पत्तागोभी, जौ की घास और हरे पत्तेवाली तरकारियां इसके प्रमुख स्रोत हैं। इसके इंजेक्शन, जीभ के नीचे रखने वाली तथा एंटेरिक कोटेड गोलियां और क्रीम उपलब्ध हैं। आमाशय में बनने वाले अम्ल इसे निष्क्रिय कर देते हैं, इसलिए इसे जीभ के नीचे रखने वाली या एंटेरिक कोटेड गोलियों के रूप में ही दिया जाता है।
म्यूको-पॉलीसेकराइड्स सामान्य और जटिल शर्कराओं का मिश्रण होता है जो शरीर के रख-रखाव के लिए महत्वपूर्ण है। शरीर की कोशिकाएं निरंतर क्षतिग्रस्त और नष्ट होती रहती हैं। कोशिकाओं के जीर्णोद्धार तथा नई कोशिकाओं के निर्माण कार्य भी साथ साथ चलता रहता है, जो जितना सुचारु और स्निग्धता से होता रहेगा हम उतना ही युवा व स्वस्थ बने रहेंगे। म्यूको-पॉलीसेकराइड्स खासतौर से हृदय और रक्त वाहिकाओं की क्षतिग्रस्त कोशिकाओं के रख-रखाव के काम को प्राथमिकता से करते हैं।
P4D1 एक ग्लूको-प्रोटीन है। यह प्रति-ऑक्सीकारक की भांति कार्य करता है। इसके तीन मुख्य कार्य हैं।
गेहूँ के ज्वारे का सबसे महत्वपूर्ण तत्व है क्लोरोफिल। यह क्लोरोप्लास्ट नामक विशेष प्रकार के कोषों में होता है। क्लोरोप्लास्ट सूर्यकिरणों की सहायता से पोषक तत्वों का निर्माण करते हैं। यही कारण है कि वैज्ञानिक डॉ॰ बर्शर क्लोरोफिल को “संकेन्द्रित सूर्यशक्ति” कहते हैं। वैसे तो हरे रंग की सभी वनस्पतियों में क्लोरोफिल होता है, किंतु गेहूँ के ज्वारे का क्लोरोफिल श्रेष्ट है, क्योंकि क्लोरोफिल के अलावा इनमें 100 अन्य पौष्टिक तत्व भी होते हैं।
सभी जानते हैं कि मानव रक्त में हीमोग्लोबिन होता है। इस हीमोग्लोबिन में एक लाल रंग का द्रव्य होता है जिसे हीम कहते हैं। हीम और क्लोरोफिल की रासायनिक संरचना में बहुत समानता होती है। दोनों में कार्बन, हाइड्रोजन, ऑक्सीजन और नाइट्रोजन के परमाणुओं की संख्या तथा उनका विन्यास लगभग एक जैसा होता है। हीम और क्लोरोफिल की संरचना में केवल एक ही अंतर है, क्लोरोफिल के केन्द्र स्थान में मेग्नीशियम होता है, जबकि हीमोग्लोबिन के केन्द्र स्थान में लौहा होता है।
हमारा रक्त हल्का क्षारीय है और उसका हाइड्रोजन अणु गुणांक pH 7.4 है। ज्वारे का रस भी हल्का क्षारीय है और उसका pH भी 7.4 है। इसलिए ज्वारे का रस शीघ्रता से रक्त में अवशोषित हो जाता है और शरीर के उपयोग में आने लगता है।
गेहूँ के ज्वारे से मानव को संपूर्ण पोषण मिल जाता है। सावधानी पूर्वक चुनी हुई 23 किलो तरकारियों जितना पोषण 1 किलो गेहूँ के ज्वारे के रस से प्राप्त हो जाता है। सिर्फ ज्वारे का रस पीकर मानव पूरा जीवन बिता सकता है। 100 ग्राम ताजा रस में 90-100 मि.ग्राम क्लोरोफिल प्राप्त हो जाता है।
क्लोरोफिल से हमें मेग्नीशियम प्राप्त होता है। हमारी प्रत्येक कोशिका में मेग्नीशियम सूक्ष्म मात्रा में होता है। परंतु यह शरीर के लिए है बहुत महत्वपूर्ण। संपूर्ण शरीर में लगभग 50 ग्राम मेग्नीशियम होता है। मेग्नीशियम हमारी अस्थियों के निर्माण के लिए आवश्यक खनिज है। यह नाड़ियों और मांसपेशियों को तनाव रहित अवस्था में रखता है। शरीर में कैल्शियम और विटामिन सी का संचालन, नाड़िओं और मांसपेशियों की उपयुक्त कार्यशीलता के लिये मैग्नेशियम आवश्यक है। कैल्शियम-मैग्नेशियम सन्तुलन में गड़बड़ी आने से स्नायु-तंत्र दुर्बल हो सकता है। मैग्नेशियम शरीर के भीतर लगभग तीन सौ ऍन्जाइम्स की सक्रियता के लिए आवश्यक है। मैग्नेशियम के निम्न स्तरों और उच्च रक्तचाप तथा मधुमेह में स्पष्ट अंतर्संबंध स्थापित हो चुका है। व्यायाम एवं शारीरिक मेहनत करने वाले लोगों को मैग्नेशियम सम्पूरकों की आवश्यकता है। मैग्नेशियम की कमी से महिलाओं में कई समस्याएं दिखाई देती हैं, जैसे पाँवों की मांसपेशियाँ कमजोर होना (जिससे रेस्टलेस लेग सिंड्रोम होता है), पाँवों में बिवाइयां फटना, पेट की गड़बड़ी, एकाग्रता में कमी, रजोनिवृत्ति संबंधी समस्याओं का बढ़ना, मासिक-धर्म पूर्व के तनाव में वृद्धि आदि।
क्लोरोफिल हमें तीन प्रकार से लाभ देता है।
रस के औषधीय उपयोग
1- कैंसर गेहूँ के ज्वारे कैंसर पर कैसे असर दिखाते है???
ऑक्सीजन को अनुसंधानकर्ता कैंसर कोशिकाओं को नेस्तनाबूत करने वाली 7.62x39 मि.मी. केलीबर की वो गोली मानते हैं, जो गेहूँ के ज्वारे रूपी ए.के. 47 बंदूक से निकल कर कैंसर कोशिकाओं को चुन-चुन कर मारती है। सर्व प्रथम तो इसमें भरपूर क्लोरोफिल होता है, जो शरीर को ऑक्सीजन से सराबोर कर देता है। क्लोरोफिल शरीर में हीमोग्लोबिन का निर्माण करता है, मतलब कैंसर कोशिकाओं को ज्यादा ऑक्सीजन मिलती है और ऑक्सीजन की उपस्थिति में कैंसर का दम घुटने कगता है।
गेहूँ का ज्वारों में विटामिन बी-17 या लेट्रियल और सेलेनियम दोनों होते हैं। ये दोनों ही शक्तिशाली कैंसररोधी है। क्लोरोफिल और सेलेनियम शरीर की रक्षा प्रणाली को शक्तिशाली बनाते हैं। गेहूँ का ज्वारा भी रक्त के समान हल्का क्षारीय द्रव्य है। कैंसर अम्लीय माध्यम में ही फलता फूलता है।
गेहूँ का ज्वारा में विटा-12 को मिला कर 13 विटामिन, कई खनिज जैसे सेलेनियम और 20 अमाइनो एसिड्स होते है। इसमें एंटीऑक्सीडेंट किण्वक सुपरऑक्साइड डिसम्यूटेज और अन्य 30 किण्वक भी होते हैं। एस ओ डी सबसे खतरनाक फ्री-रेडिकल रिएक्टिव ऑक्सीजन स्पिसीज को हाइड्रोजन परऑक्साइड (जिसमें कैंसर कोशिका का सफाया करने के लिए एक अतिरिक्त ऑक्सीजन का अणु होता है) और ऑक्सीजन के अणु में बदल देता है।
सन् 1938 में महान अनुसंधानकर्ता डॉ॰ पॉल गेरहार्ड सीजर, एम.डी. ने बताया था कि कैंसर का वास्तविक कारण श्वसन क्रिया में सहायक एंजाइम साइटोक्रोम ऑक्सीडेज का नष्ट होना है। सरल शब्दों में जब कोशिका में ऑक्सीजन उपलब्ध न हो या सामान्य श्वसन क्रिया बाधित हो जाये तभी कैंसर जन्म लेता है। ज्वारों में एक हार्मोन एब्सीसिक एसिड (ए बी ए) होता है जो हमें अन्यत्र कहीं नहीं मिलता है। डॉ॰ लिविंग्स्टन व्हीलर के अनुसार एब्सीसिक एसिड कोरियोनिक गोनेडोट्रोपिन हार्मोन को निष्क्रिय करता है और वे ए बी ए को कैंसर उपचार का महत्वपूर्ण पूरक तत्व मानती थी। डॉ॰ लिविंग्स्टन ने पता लगाया था कि कैंसर कोशिका कोरियोनिक गोनेडोट्रोपिन से मिलता जुलता हार्मोन बनाती हैं। उन्होंने यह भी पता लगाया था कि गेहूँ के ज्वारे को काटने के 4 घंटे बाद उसमें ए बी ए की मात्रा 40 गुना ज्यादा होती है। अतः उनके मतानुसार ज्वारे के रस को थोड़ा सा तुरंत और बचा हुआ 4 घंटे बाद पीना चाहिये।
2- गेहूँ के ज्वारे में अन्य हरी तरकारियों की तरह IQ ऑक्सीजन होती है। मस्तिष्क और संपूर्ण शरीर ऊर्जावान तथा स्वस्थ रखने के लिए भरपूर ऑक्सीजन आवश्यक है।
3- डॉ॰ बरनार्ड जेन्सन के अनुसार गेहूँ के ज्वारे का रस कुछ ही मिनटों में पच जाता है और इसके पाचन में बहुत कम ऊर्जा खर्च होती है।
4- यह कीटाणुरोधी हैं, उन्हें नष्ट करता है और उनके विकास को बाधित करता है।
5- यह शरीर से हानिकारक पदार्थों (टॉक्सिन्स), भारी धातुओं और शरीर में जमा दवाओं के अवशेष का विसर्जन करता है।
6- यदि इसका सेवन 7-8 महीने तक किया जाये तो यह मुहाँसों और उनसे बने दाग, धब्बे और झाइयां सब साफ हो जाते हैं।
7- यह त्वचा के लिए प्राकृतिक साबुन का कार्य करता हैं और शरीर को दुर्गंध रहित रखता है।
9- यदि 5 मिनिट तक गेहूँ के ज्वारे का रस मुंह में तो दांत का दर्द ठीक करता है।
10- इसके गरारे करने से गले की खारिश ठीक हो जाती है।
11- गेहूँ के ज्वारे का रस नियमित पीने से एग्जीमा और सोरायसिस भी ठीक हो जाते हैं।
12- ज्वारे का रस पीने से बाल समय से पहले सफेद नहीं होते हैं।
13- ज्वारे का रस पीने से शरीर स्वस्थ, ऊर्जावान, सहनशील, आध्यात्मिक और प्रसन्नचित्त बना रहता है।
14- यह पाचन शक्ति को बढ़ाता है।
15- यह समस्त रक्त संबन्धी रोगों के लिए रामबाण औषधि है।
16- ज्वारे का रस का एनीमा लेने से आंतों और पेट के अंगों का शोधन होता है।
17- यह कब्जी ठीक करता है।
18- यह उच्च रक्तचाप कम करता है और केशिकाओं (Fine blood vessels or capillaries) का विस्तारण करता है।
19- यह स्थूलता या मोटापा कम करता है क्यों कि यह भूख कम करता है, बुनियादी चयापचय दर और शरीर में रक्त के संचार को बढ़ाता है।
उगाने की विधि
घर पर गेहूँ के ज्वारे बनाना के लिए इन चीजों की आवश्यकता होगी।
1-अच्छी किस्म के जैविक गेहूँ के बीज।
2-अच्छी उपजाऊ मिट्टी और उम्दा जैविक या गोबर की खाद।
3-मिट्टी के 10-12” व्यास के 3-4” गहरे सात गोलाकार गमले जिसमें भी नीचे छेद हों। आप अच्छे प्लास्टिक की 20”x10”x2” नाप की गार्डनिंग ट्रे, जिसमें नीचे कुछ छेद हो, भी ले सकते है। गेहूँ भिगोने के लिए कोई पात्र या जग।
4-मिक्सी या ज्यूसर।
5-पानी देने के लिए स्प्रे-बोटल या पौधों को पानी पिलाने वाला झारा व कैंची।
1- हमेशा जैविक बीज ही काम में लें, ताकि आपको हमेशा मधुर व उत्कृष्ट रस प्राप्त हो जो विटामिन और खनिज से भरपूर हो। रात को सोते समय लगभग 100 ग्राम गेहूँ एक जग में भिगो कर रख दें।
2- सभी गमलों के छेद को एक पतले पत्थर के टुकड़े से ढक दें। अब मिट्टी और खाद को अच्छी तरह मिलाएं। गमलों में मिटटी की डेढ़ दो इंच मोटी परत बिछा दें और पानी छिड़क दें। ध्यान रहे मिट्टी में रासायनिक खाद या कीटनाषक के अवशेष न हों और हमेशा जैविक खाद का ही उपयोग करें। पहले गमले पर रविवार, दूसरे गमले पर सोमवार, इस प्रकार सातों गमलो पर सातों दिनों के नाम लिख दें।
3- अगले दिन गेहुंओं को धोकर निथार लें। मानलो आज रविवार है तो उस गमले में, जिस पर आपने रविवार लिखा था, गेहूँ एक परत के रूप में बिछा दें। गेहुंओं के ऊपर थोड़ी मिट्टी डाल दें और पानी से सींच दें। गमले को किसी छायादार स्थान जैसे बरामदे या खिड़की के पास रख दें, जहां पर्याप्त हवा और प्रकाश आता हो पर धूप की सीधी किरणे गमलों पर नहीं पड़ती हो। अगले दिन सोमवार वाले गमले में गेहूँ बो दीजिये और इस तरह रोज एक गमले में गेहूँ बोते रहें।
5- सात दिन बाद 5-6 पत्तियों वाला 6-8 इन्च लम्बा ज्वारा निकल आयेगा। इस ज्वारे को जड़ सहित उखाड़ ले और पानी से अच्छी तरह धो लीजिए। इस तरह आप रोज एक गमले से ज्वारे तोड़ते जाइये और रोज एक गमले में ज्वारे बोते भी जाइये ताकि आपको निरन्तर ज्वारे मिलते रहे।
6- अब धुले हुए ज्वारों की जड़ काट कर अलग कर दें तथा मिक्सी के छोटे जार में थोड़ा पानी डालकर पीस लें और चलनी से गिलास में छानकर प्रयोग करे। ज्वारों के बचे हुए गुदे को आप त्वचा पर निखार लाने के लिए मल सकते हैं। आप हाथ से घुमाने वाले ज्यूसर से भी ज्यूस निकाल सकते हैं।
सेवन का तरीका
ज्वारे का रस सामान्यतः 60-120 एमएल प्रति दिन या प्रति दूसरे दिन खाली पेट सेवन करना चाहिये। यदि आप किसी बीमारी से पीड़ित हैं तो 30-60 एमएल रस दिन मे तीन चार बार तक ले सकते हैं। इसे आप सप्ताह में 5 दिन सेवन करें। कुछ लोगों को शुरू में रस पीने से उबकाई सी आती है, तो कम मात्रा से शुरू करें और धीरे-धीरे मात्रा बढ़ायें। ज्वारे के रस में फलों और सब्जियों के रस जैसे सेब फल, अन्नानास आदि के रस को मिलाया जा सकता है। हां इसे कभी भी खट्टे रसों जैसे नीबू, संतरा आदि के रस में नहीं मिलाएं क्योंकि खटाई ज्वारे के रस में विद्यमान एंजाइम्स को निष्क्रिय कर देती है। इसमें नमक, चीनी या कोई अन्य मसाला भी नहीं मिलाना चाहिये। ज्वारे के रस की 120 एम एल मात्रा बड़ी उपयुक्त मात्रा है और एक सप्ताह में इसके परिणाम दिखने लगते हैं। डॉ॰ एन विग्मोर ज्वारे के रस के साथ अपक्व आहार लेने की सलाह भी देती थी।
गेहूँ के ज्वारे चबाने से गले की खारिश और मुंह की दुर्गंध दूर होती है। इसके रस के गरारे करने से दांत और मसूड़ों के इन्फेक्शन में लाभ मिलता है। स्त्रियों को ज्वारे के रस का डूश लेने से मूत्राशय और योनि के इन्फेक्शन, दुर्गंध और खुजली में भी आराम मिलता है। त्वचा पर ज्वारे का रस लगाने से त्वचा का ढीलापन कम होता है और त्वचा में चमक आती है।
कपूर कचरी
कपूरकचरी ज़िंजीबरेसी कुल (Zingiberaceae) की एक क्षुप जाति है जिसका वानस्पतिक नाम हेडीचियम स्पाइकेटम (Fedychium Spicatum) है। यह उपोष्णदेशीय हिमालय, नेपाल तथा कुमाऊँ में पाँच सात हजार फुट की ऊँचाई तक स्वत: उत्पन्न होता है। इसके पत्र साधारणत: लगभग एक फुट लंबे, आयताकार अथवा आयताकार-भालाकार, (oblong lancedate) चिकने और कांड पर दो पंक्तियों में पाए जाते हैं। कांड के शीर्ष पर कभी-कभी एक फुट तक लंबी सघन पुष्पमंजरी बनती है, जिसमें पुष्प अवृंत और श्वेत तथा निपत्र (bracts) हरित वर्ण के होते हैं। इसके नीचे भूमिशायी, लंबा और गाँठदार प्रकंद (rhyzome) होता है जिसके गोल, चपटे कटे हुए और शुष्क टुकड़े बाजार में मिलते हैं। कचूर की तरह इसमें ग्रंथामय मूल (nodulose roots) नहीं होते और गंध अधिक तीव्र होती है।
आयुर्वेद में शटी (या 'शठी') को कटु, तिक्त, उष्णवीर्य एवं मुख के वैरस्य, मल एवं दुर्गध को नष्ट करनेवाली और वमन, कास-श्वास, घ्राण, शूल, हिक्का और ज्वर में उपयोगी माना गया है।
त्वरक भौतिकी सम्बन्धी सॉफ्टवेयर
स्पेस चार्ज कोड
ऊपर एकल आवेश की गतिकी वाले सॉफ्टवेयरों की चर्चा की गयी है। किन्तु वास्तविकता यह है कि त्वरक में कणों का समूह या गुच्छा चलता है, न कि एकल कण। जब कण समूह में होते हैं तो उनका आपस में अन्तःक्रिया (interaction) होती है जिसके कारण कण-पुंज का आकार बढ़ सकता है और गुच्छ की लम्बाई बढ़ सकती है या अन्तःपुंज स्कैटरिंग (intrabeam scattering) होती है। इसके अतिरिक्त स्पेस चार्ज के कारण बीम में अस्थायित्व (instabilities) आ सकता है और उसके कारण बीम-ह्रास भी हो सकता है। स्पेस चार्ज के प्रभाव को भी सम्मिलित करने के लिए प्रायः प्वासों समीकरण (Poisson equation) को ट्रैकिंग के दौरान कुछ-कुछ दूरी पर हल किया जाता है जिसके लिए पार्टिकल-इन-सेल (Particle-in-cell) तकनीक का प्रयोग किया जाता है। स्मरणीय है कि कण की ऊर्जा जब अधिक होती है तब स्पेस-चार्ज के कारण बीम के आकार और अस्थायित्व पर प्रभाव कम होता है। अतः अधिक ऊर्जा के आवेशित कणों की गति को मॉडल करने के लिए स्पेस-चार्ज प्रभाव की गणना सरल अल्गोरिद्मों की सहायता से की जा सकती है (जो अधिक तेज होते हैं)।
कम ऊर्जा वाले गुच्छों की गति से सम्बन्धित कुछ प्रमुख कोड निम्नलिखित हैं-
प्रतिबाधा की गणना करने वाले कोड
समूहिक प्रभाव को प्रतिबाधा के रूप में भी अभिव्यक्त किया जाता है। अतः त्वरक के लिए इस प्रतिबाधा की गणना करना एक महत्वपूर्न कार्य है। इस कार्य के लिए प्रमुख कोड ये हैं-
चुम्बक एवं अन्य वस्तुओं को मॉडल करने वाले कोड
कण त्वरक में अनेकों प्रकार के चुम्बक प्रयुक्त होते हैं। इन चुम्बकों, रेडियो आवृत्ति कैविटी आदि की डिजाइन करने और इन्हें समझने के लिए भी अनेकों सॉफ्ट्वेयर प्रयुक्त होते हैं। इनके लिए प्रयुक्त कुछ कोद-
लैटिस की फाइल का स्वरूप तथा आंकडों का आदान-प्रदान
Given the variety of modelling tasks, there is not one common data format that has developed. For describing the layout of an accelerator and the corresponding elements, one uses a so-called "lattice file". There have been numerous attempts at unifying the lattice file formats used in different codes. One unification attempt is the Accelerator Markup Language, and the Universal Accelerator Parser. Another attempt at a unified approach to accelerator codes is the UAL or Universal Accelerator Library.
The file formats used in MAD may be the most common, with translation routines available to convert to an input form needed for a different code. Associated with the Elegant code is a data format called SDDS, with an associated suite of tools. If one uses a Matlab-based code, such as Accelerator Toolbox, one has available all the tools within Matlab.
त्वरकों के उपयोग में काम आने वाले सॉफ्टवेयर
कन त्वरकों का अनेक कार्यों के लिए उपयोग किया जाता है। उदाहरण के लिए, कण भौतिकी और सिन्क्रोट्रॉन विकिरण का उत्पादन। When performing a modeling task for any accelerator operation, the results of charged particle beam dynamics simulations must feed into the associated application. Thus, for a full simulation, one must include the codes in associated applications. For particle physics, the simulation may be continued in a detector with a code such as Geant4.
For a synchrotron radiation facility, for example, the electron beam produces an x-ray beam that then travels down a beamline before reaching the experiment. Thus, the electron beam modeling software must interface with the x-ray optics modelling software such as SRW, Shadow, McXTrace, or Spectra. Bmad can model both X-rays and charged particle beams. The x-rays are used in an experiment which may be modeled and analyzed with various software, such as the DAWN science platform. OCELOT also includes both synchrotron radiation calculation and x-ray propagation models.
पारसोल
पारसोल (parsol)- जिला-अशोकनगर मध्यप्रदेश जनसंख्या - Parsol एक मध्यम आकार के कुल 400 परिवार का अशोकनगर जिले के ईसागढ़, मध्य प्रदेश में स्थित एक गांव है।
बच्चो की जनसंख्या गांव की आबादी में 0-6 271 जो गांव की कुल आबादी का 14.22% हिस्सा बनाता है। Parsol गांव का औसत लिंग अनुपात 935 है जो Parsol के लिए 931. बाल लिंग अनुपात मध्य प्रदेश राज्य के औसत की तुलना में अधिक है के अनुसार जनगणना, 795 है 918 के मध्य प्रदेश के औसत से कम है।
Parsol गांव मध्य प्रदेश की तुलना में कम साक्षरता दर मैं है। 2011 में, Parsol गांव की साक्षरता दर मध्य प्रदेश के 69.32% की तुलना में 65.99% थी। Parsol में पुरुष साक्षरता 82.01% है, जबकि महिला साक्षरता दर 49.31% थी। यहा जितेंद् यादव संचालित -आदर्श शिक्षा प्रसार समिति ( आदर्श विद्या निकेतन स्कूल ) संचालित है।
पाठानुवाद
पाठानुवाद अनुवाद का एक प्रकार है जिसमें एक पाठ का दूसरे पाठ में अनुवाद किया जाता है। अनुवाद का यह प्रकार माध्यम की भाषा पर आधारित है। यह उपादान सापेक्ष अनुवाद है।
मानवाधिकार दिवस
मानव अधिकार दिवस प्रत्येक वर्ष 10 दिसंबर को दुनिया भर में मनाया जाता है।
मानवाधिकारों की पहली वैश्विक घोषणा और नए संयुक्त राष्ट्र की पहली प्रमुख उपलब्धियों में से एक, मानवाधिकारों की सार्वभौम घोषणा की 10 दिसंबर 1948 को संयुक्त राष्ट्र महासभा के अंगीकरण और उद्घोषणा का सम्मान करने के लिए तिथि का चयन किया गया था। मानवाधिकार दिवस की औपचारिक स्थापना 4 दिसंबर 1950 को महासभा की 317वीं पूर्ण बैठक में हुई, जब महासभा ने संकल्प 423 (V) की घोषणा की, जिसमें सभी सदस्य राज्यों और किसी भी अन्य इच्छुक संगठनों को इस दिन को मनाने के लिए आमंत्रित किया गया था।
इस दिन को आम तौर पर उच्च-स्तरीय राजनीतिक सम्मेलनों और बैठकों और सांस्कृतिक कार्यक्रमों और मानवाधिकारों के मुद्दों से संबंधित प्रदर्शनियों द्वारा चिह्नित किया जाता है। इसके अलावा, यह परंपरागत रूप से 10 दिसंबर को मानवाधिकारों के क्षेत्र में संयुक्त राष्ट्र पुरस्कार और नोबल शांति पुरस्कार से सम्मानित किया जाता है।  मानवाधिकार के क्षेत्र में सक्रिय कई सरकारी और गैर-सरकारी संगठन भी इस दिन को मनाने के लिए विशेष कार्यक्रम आयोजित करते हैं, जैसा कि कई नागरिक और सामाजिक-कारण संगठन करते हैं।
बाहरी कड़ियाँ
ye 10 december ko manaya jaata h
भगवान शंकर के नाम
भगवान शिव के अन्य नाम हैं -
स्रोत
शङ्करः शूलपाणिश्च खट्वाङ्गी विष्णुवल्लभः । शिपिविष्टोऽम्बिकानाथः श्रीकण्ठो भक्तवत्सलः ॥२॥
भवः शर्वस्त्रिलोकेशः शितिकण्टः शिवाप्रियः । उग्रः कपाली कामारिरन्धकासुरसूदनः ॥२॥
गङ्गाधरो ललाटाक्षः कालकालः कृपानिधिः । भीमः परशुहस्तश्च मृगपाणिर्जटाधरः ॥४॥
कैलासवासी कवची कठोरस्त्रिपुरान्तकः । वृषाङ्की वृषभारूढो भस्मोद्धूलितविग्रहः ॥५॥
सामप्रियः स्वरमयस्त्रयीमूर्तिरनीश्वरः । सर्वज्ञः परमात्मा च सोमसूर्याग्निलोचनः ॥६॥
हविर्यज्ञमयः सोमः पञ्चवक्त्रः सदाशिवः । विश्वेश्वरो वीरभद्रो गणनाथः प्रजापतिः ॥७॥
हिरण्यरेता दुर्धर्षो गिरीशो गिरिशोऽनघः । भुजङ्गभूषणो भर्गो गिरिधन्वा गिरिप्रियः ॥८॥
कृत्तिवासाः पुरारातिर्भगवान् प्रमथाधिपः । मृत्युञ्जयः सूक्ष्मतनुर्जगद्व्यापी जगद्गुरुः ॥९॥
व्योमकेशो महासेनजनकश्चारुविक्रमः । रुद्रो भूतपतिः स्ताणुरहिर्बुध्न्यो दिगम्बरः ॥१०॥
अष्टमूर्तिरनेकात्मा सात्विकः शुद्धविग्रहः । शाश्वतः खण्डपरशू रजःपाशविमोचनः ॥११॥
मृडः पशुपतिर्देवो महादेवोऽव्ययो हरिः । पूषदन्तभिदव्यग्रो दक्षाध्वरहरो हरः ॥१२॥
भगनेत्रभिदव्यक्तः सहस्राक्षः सहस्रपात् । अपवर्गप्रदोऽनन्तस्तारकः परमेश्वरः ॥१३॥
इति श्रीशिवाष्टोत्तरशतनामावळिस्तोत्रं संपूर्णम् ॥
रैबिन चिकित्सा केन्द्र
रैबिन चिकित्सा केन्द्र (מרכז רפואי רבין) इज़राइल के पेटा तिकवा का एक प्रमुख अस्पताल और चिकित्सा केन्द्र है। इसका स्वामित्व क्लैलिट स्वास्थ्य सेवा संगठन के पास है, जो इज़राइल का सबसे बड़ा स्वास्थ्य सेवा संगठन है। जनवरी 1996 में बैलिन्सन अस्पताल और हाशरॉन अस्पताल का विलय करके रैबिन चिकित्सा केन्द्र गठित किया गया था। इस अस्पताल में 1,300 बिस्तर हैं।
पंजाब विधानसभा चुनाव, 2022
पंजाब विधानसभा की १६वीं विधानसभा के ११७ सदस्यों का चुनाव करने के लिए २०२२ पंजाब विधानसभा चुनाव २० फरवरी २०२२ को पंजाब में हुए थे जिसमे आम आदमी पार्टी की जीत हुई।
चुनाव कार्यक्रम
भारत के चुनाव आयोग द्वारा ८ जनवरी २०२२ को चुनाव कार्यक्रम की घोषणा की गई थी। हालांकि, गुरु रविदास जयंती के कारण चुनाव की तारीख 14 फरवरी २०२२ से २० फरवरी २०२२ तक स्थगित कर दी गई थी।
मतदाता आंकड़े
पंजाब चुनाव आयोग के अनुसार, १,३०४ उम्मीदवार चुनाव लड़ रहे हैं और राज्य में २,१४,९९,८०४ पंजीकृत मतदाता हैं।
राष्ट्रीय प्रौद्योगिकी संस्थान, राउरकेला (प्रबंधन विद्यालय)
राष्ट्रीय प्रौद्योगिकी संस्थान, राउरकेला (प्रबंधन विद्यालय), इस प्रबंधन विद्यालय कि स्थापना २०१० में की गई थी।
नल (पानी का स्रोत)
नल आम तौर से धात से बना एक यंत्र होता है जिससे घरों और साथारण जनसंख्या पानी प्राप्त करती है। यह पानी कभी किसी जलाशय से जुड़ा हो सकता है तो कभी बोरिंग आदि से प्राप्त होता है। मिलने वाला पानी कभी पीने योग्य होता है तो कभी केवल नहाने और बरतन और कपड़ों के धोने के के काम में आता है।
नल कई बार रबर और पीतल के भी बने होते है। कुछ धनवान व्यक्ति सोने के नल भी इस्तेमाल करते हैं।
नल का कभी और उपयोग भी होता है। इसे ड्र्म या बैरल से जोड़कर पानी तथा अन्य द्रवों के लिए भी काम में लाया जाता है। कभी नल खड़े और सुराही से भी लगे होते हैं। नल पानी के फ़िल्टर और वॉटर प्यूरिफ़ाइर से भी जुड़े होते हैं।
कनफटा
कनफटा गोरख संप्रदाय के योगियों का एक वर्ग है। दीक्षा के समय कान छिदवाकर उसमें मुद्रा या कुंडल धारण करने के कारण इन्हें कनफटा कहते हैं। मुद्रा अथवा कुंडल को दर्शन और पवित्री भी कहते हैं। इसी आधार पर कनफटा योगियों को 'दरसनी साधु' भी कहा जाता है।
नाथयोगी संप्रदाय में ऐसे योगी, जो कान नहीं छिदवाते और कुंडल धारण नहीं करते, औघड़ कहलाते हैं। औघड़ जालंधरनाथ के और कनफटे मत्स्येंद्रनाथ तथा गोरखनाथ के अनुयायी माने जाते हैं, क्योंकि प्रसिद्ध है कि जालंधरनाथ औघड़ थे और मत्स्येंद्रनाथ एवं गोरखनाथ कनफटे। कनफटे योगियों में विधवा स्त्रियाँ तथा योगियों की पत्नियाँ भी कुंडल धारण करती देखी जाती हैं। यह क्रिया प्राय: किसी शुभ दिन अथवा अधिकतर वसंतपंचमी के दिन संपन्न की जाती है और इसमें मंत्रोप्रयोग भी होता है।
कान चिरवाकर मुद्रा धारण करने की प्रथा के प्रवर्तन के संबंध में दो मत मिलते हैं। एक मत के अनुसार इसका प्रवर्तन मत्स्येन्द्रनाथ ने और दूसरे मत के अनुसार गोरक्षनाथ ने किया था। कर्णकुंडल धारण करने की प्रथा के आरंभ की खोज करते हुए विद्वानों ने एलोरा गुफा की मूर्ति, सालीसेटी, एलीफैंटा, आरकाट जिले के परशुरामेश्वर के शिवलिंग पर स्थापित मूर्ति आदि अनेक पुरातात्विक सामग्रियों की परीक्षा कर निष्कर्ष निकाला है कि मत्स्येंद्र और गोरक्ष के पूर्व भी कर्णकुंडल धारण करने की प्रथा थी और केवल शिव की ही मूर्तियों में यह बात पाई जाती है।
कहा जाता है, गोरक्षनाथ ने (शंकराचार्य द्वारा संगठित शैव संन्यासियों से) अवशिष्ट शैवों का 12 पंथों में संगठन किया जिनमें गोरखनाथी प्रमुख हैं। इन्हें ही कनफटा कहा जाता है। एक मत यह भी मिलता है कि गोरखनाथी लोग गोरक्षनाथ को संप्रदाय का प्रतिष्ठाता मानते हैं जबकि कनफटे उन्हें 'पुनर्गठनकर्ता' कहते हैं। इन लोगों के मठ, तीर्थस्थान आदि बंगाल, सिक्किम, नेपाल, कश्मीर, पंजाब (पेशावर और लाहौर), सिंध, काठियावाड़, बंबई, राजस्थान, उड़ीसा आदि प्रदेशों में पाए जाते हैं।
रघुवँशी
रघुवँशी राजवंश के राजा: १.रघु २.अज ३.दशरथ ४.राम ५.लव-कुश ६.अथिति ७.अग्निवर्ण |
राडिया टेप विवाद
इन्हें भी देखें
नीरा राडिया
रितिक चटर्जी
रितिक चटर्जी (जन्म 28 सितंबर 1992) एक भारतीय क्रिकेट खिलाड़ी है, जो एक ऑलराउंडर के रूप में बंगाल के लिए खेलते हैं। उन्होंने 1 फरवरी 2017 को 2016-17 इंटर स्टेट ट्वेंटी 20 टूर्नामेंट में बंगाल के लिए ट्वेंटी 20 करियर की शुरुआत की।
जबकि उन्होंने 5 फरवरी 2018 को 2017-18 विजय हजारे ट्रॉफी में बंगाल के लिए अपने लिस्ट ए करियर की शुरुआत की। जुलाई 2018 में, उन्हें 2018-19 दलीप ट्रॉफी के लिए इंडिया रेड के लिए टीम में नामित किया गया था।
इंडियन प्रीमियर लीग
फरवरी 2022 में, उन्हें पंजाब किंग्स द्वारा 2022 इंडियन प्रीमियर लीग टूर्नामेंट की नीलामी में खरीदा गया।
स्वेदन
स्वेदन (शाब्दिक अर्थ = 'पसीना निकालना') का तात्पर्य उस प्रक्रिया से है जिससे स्वेद अर्थात पसीना उत्पन्न हो। कृत्रिम उपायों द्वारा शरीर में स्वेद उत्पन्न करने की क्रिया स्वेदन कहलाती है।
ऊष्मा का यांत्रिक तुल्यांक
इस संकल्पना के परिणामस्वरूप ऊर्जा संरक्षण का सिद्धान्त विकसित हुआ और उसे स्वीकृति मिली। इसी के परिणामस्वरूप ऊष्मागतिकी के विज्ञान का सम्स्थापन हो पाया।
सन् १८५० में अंग्रेज भौतिकशास्त्री जेम्स प्रेस्कॉट जूल ने एक प्रसिद्ध प्रयोग किया जिससे पहली बार ऊष्मा के यांत्रिक तुल्यांक का मान प्राप्त हुआ। जूल द्वारा प्राप्त मान 4.18 जूल प्रति कैलरी था जो उस समय के लिये अति परिशुद्ध मान माना जा सकता है। बाद में अधिक जटिल विद्युतचुम्बकीय प्रयोगों से और भी अधिक परिशुद्ध मान प्राप्त किया गया जो 4.1855 जूल प्रति कैलरी है।
मधुपुर, सोनभद्र
मधुपुर (Madhupur) भारत के उत्तर प्रदेश राज्य के सोनभद्र ज़िले में स्थित एक नगर है।
विक्टोरियन संसद
विक्टोरियाई संसद ऑस्ट्रेलिया के विक्टोरिया नामक राज्य की द्विसदनी विधानपालिका है। यहाँ वेस्ट्मिन्स्टर प्रणाली की संसद चलाई जाती है जिसमें रानी विक्टोरिया के राज्यपाल को निरुपित करती हैं। यहाँ विधान सभा (निम्न सदन) और विधान परिषद् (उपरी सदन) के रूप में द्विसदनी व्यवस्था है।
लक्ष्मीबाई केलकर
जीवन परिचय
लक्ष्मीबाई केलकर का जन्म नागपुर में हुआ था। १४ वर्ष की आयु में उनका विवाह वर्धा के एक विधुर वकील पुरुषोत्तम राव केलकर से हुआ। उनके छः पुत्र हुए। रूढ़िग्रस्त समाज से टक्कर लेकर उन्होंने अपने घर में हरिजन नौकर रखे। गांधीजी की प्रेरणा से उन्होंने घर में चरखा मँगाया। एक बार जब गान्धी जी ने एक सभा में दान की अपील की, तो लक्ष्मीबाई ने अपनी सोने की जंजीर ही दान कर दी।
1932 में उनके पति का देहान्त हो गया। अब अपने बच्चों के साथ बाल विधवा ननद का दायित्व भी उन पर आ गया। लक्ष्मीबाई ने घर के दो कमरे किराये पर उठा दिये। इससे आर्थिक समस्या कुछ हल हुई। इन्हीं दिनों उनके बेटों ने संघ की शाखा पर जाना शुरू किया। उनके विचार और व्यवहार में आये परिवर्तन से लक्ष्मीबाई के मन में संघ के प्रति आकर्षण जगा और उन्होंने संघ के संस्थापक डा॰ हेडगेवार से भेंट की। उन्होंने १९३६ में स्त्रियों के लिए ‘राष्ट्र सेविका समिति’ नामक एक नया संगठन प्रारम्भ किया। आगामी दस साल के निरन्तर प्रवास से समिति के कार्य का अनेक प्रान्तों में विस्तार हुआ।
1945 में राष्ट्र सेविका समिति का पहला राष्ट्रीय सम्मेलन हुआ। देश की स्वतन्त्रता एवं विभाजन से एक दिन पूर्व वे कराची में थीं। उन्होंने सेविकाओं से हर परिस्थिति का मुकाबला करने और अपनी पवित्रता बनाये रखने को कहा। उन्होंने हिन्दू परिवारों के सुरक्षित भारत पहुँचने के प्रबन्ध भी किये।
कृष्ण मंदिर, लाहौर
कृष्ण मंदिर एक हिंदू मंदिर है जो वाचोवाली, कसूर पुरा, लाहौर, पाकिस्तान में स्थित हिंदू देवता कृष्ण को समर्पित है। भारतीय धर्मों (सनातन धर्म, जैन धर्म, बौद्ध धर्म, सिखधर्म आदि) हिन्दुओं के उपासनास्थल  मन्दिर कहते हैं। यह अराधना और पूजा-अर्चना के लिए निश्चित की हुई जगह या देवस्थान है। यानी जिस जगह किसी आराध्य देव के प्रति ध्यान या चिंतन किया जाए या वहां मूर्तिइत्यादि रखकर पूजा-अर्चना की जाए उसे मन्दिर कहते हैं।  2006 में, मंदिर अपने विध्वंस पर मीडिया रिपोर्टों के कारण विवाद का केंद्र बन गया जो बाद में गलत हो गया।
चिमनलाल चकूभाई शाह
चिमनलाल चाकुभाई शाह एक भारतीय राष्ट्रीय कांग्रेस से संबंधित एक राजनीतिज्ञ थे। वह सौराष्ट्र क्षेत्र से भारत की संविधान सभा के लिए चुने गए थे।
कृष्ण मंदिर, लाहौर
2006 की विध्वंस की सूचना
वाचोहाली एक संकीर्ण वाणिज्यिक और आवासीय लेन है, और इसमें कई हिंदू मंदिर हैं, जिन्हें इवाक्यू ट्रस्ट प्रॉपर्टी बोर्ड (ईपीटीबी) द्वारा प्रबंधित और बनाए रखा जाता है | इवाक्यू ट्रस्ट प्रॉपर्टी बोर्ड ने पहले कृष्णा मंदिर के नवीकरण और विस्तार के लिए जनवरी 2005 में 1.2 मिलियन रुपये दिए थे। 1990 के दशक में भारत में बाबरी मस्जिद के विध्वंस के बाद हुए संघर्षों में मंदिर को बुरी तरह क्षतिग्रस्त कर दिया गया था । पाकिस्तान सरकार के अल्पसंख्यक मामलों के विभाग की वेबसाइट में कहा गया है कि मंदिर के नवीनीकरण और विस्तार के लिए मंजूरी 31 मार्च 2005 को दी गई थी | और 30 लाख से अधिक काम पूरा हो चुका था। जून 2006 तक पूरी तरह से बना दिया गया था। 28 मई 2006 को, पाकिस्तानी समाचार पत्र डॉन ने बताया कि मंदिर को बहु-मंजिला वाणिज्यिक भवन के निर्माण के लिए मार्ग प्रशस्त करने के लिए नष्ट कर दिया गया था। जब डॉन संवाददाताओं ने कथित साइट की तस्वीरें लेने का प्रयास किया, तो उन्हें डेवलपर के प्रतिनिधियों ने छोड़ने के लिए कहा, जिन्होंने साइट पर मौजूद एक हिंदू मंदिर के दावों से इंकार कर दिया | मुंबई स्थित डेली न्यूज एंड एनालिसिस ने दावा किया कि ध्वस्त मंदिर के पुजारी, काशी राम, पाकिस्तान पीपुल्स पार्टी और पाकिस्तान मुस्लिम लीग से संबंधित नेशनल असेंबली के कई विपक्षी सदस्यों ने एक गति को स्थानांतरित करके विध्वंस को अवरुद्ध करने का प्रयास किया था। हालांकि, सत्ताधारी पार्टी के शक्तिशाली सदस्यों ने बिल्डरों के करीब माना, ईपीटीबी के चेयरमैन लेफ्टिनेंट जनरल जुल्फिकार अली खान के साथ मिलकर, प्रयासों को अवरुद्ध कर दिया और मंदिर को ध्वस्त कर दिया| पाकिस्तान में कई राजनीतिक दलों ने पाकिस्तानी पीपुल्स पार्टी और पाकिस्तानी मुस्लिम लीग-एन जैसे कथित विध्वंस पर हमला किया था । उन्होंने विध्वंस के खिलाफ एक प्रस्ताव को खारिज कर दिया और कहा कि इस तरह के एक अधिनियम पड़ोसी देशों के साथ पाकिस्तान के संबंधों पर असर डाल सकता है| हिंदू का प्रतिनिधित्व करने वाले वकीलों ने लाहौर उच्च न्यायालय से संपर्क किया ताकि वाणिज्यिक प्लाजा के निर्माण को रोकने और साइट पर मंदिर का पुनर्निर्माण रोकने के लिए बिल्डरों को निर्देश मांगा जा सके। याचिकाकर्ताओं ने कहा कि विध्वंस ने पूजा के स्थानों के विध्वंस को प्रतिबंधित करने वाले पाकिस्तान दंड संहिता की धारा 295 का उल्लंघन किया ।विध्वंस के समाचार ने भारतीय जनता पार्टी (बीजेपी), कांग्रेस के साथ-साथ मुस्लिम वकालत राजनीतिक दलों जैसे अखिल भारतीय मुस्लिम मजलिस-ए-मुशवरात समेत अल्पसंख्यक निकायों और राजनीतिक दलों से भारत में मजबूत निंदा की । लाहौर के एकमात्र मंदिर के विध्वंस की बढ़ती निंदा के दौरान, भारत सरकार ने जून 2006 को कहा कि उसने इस मामले को पाकिस्तान उच्चायोग के साथ कदम उठाया  |
लक्ष्मीबाई केलकर
जीवन परिचय
२७ नवम्बर, १९७८ को उनका देहान्त हो गया।
कृष्ण मंदिर, लाहौर
कानूनी कार्रवाई की अस्वीकृति
15 जून 2006 को, पाकिस्तान के विदेश कार्यालय ने विध्वंस की रिपोर्ट को "गलत और आधारहीन" बताया, और पुष्टि की कि मंदिर सुरक्षित है। इसने इंगित किया कि जो संपत्ति ध्वस्त हो गई थी वह मंदिर से कई किलोमीटर दूर थी । धार्मिक मामलों के मंत्री एजाज़ुल हक ने कहा कि मंदिर "पूर्ण स्थिति" में है। उन्होंने भाजपा नेता से टिप्पणी का जवाब दिया। आडवाणी ने कहा कि आडवाणी को "लाहौर जाने और मंदिर में प्रार्थना करने" के लिए आमंत्रित करते हुए पाकिस्तान में अल्पसंख्यकों की धार्मिक स्वतंत्रता नहीं है ।
चिमनलाल चकूभाई शाह
स्वतंत्रता के बाद 1952 के संसदीय चुनावों में सौराष्ट्र (वर्तमान गुजरात) के गोहिलवाड़-सोरथ से लोकसभा के सदस्य के लिए चुने गए थे।
वह संयुक्त राष्ट्र के पहले भारतीय प्रतिनिधि भी थे।
एलेक्स वार्फ
एलेक्जेंडर जॉर्ज "एलेक्स" वार्फ (जन्म ४ जून १९७५) एक पूर्व इंग्लैंड के एक दिवसीय अंतरराष्ट्रीय और प्रथम श्रेणी के क्रिकेट खिलाड़ी हैं। ये एक दाएं हाथ के बल्लेबाज और दाएं हाथ के मध्यम तेज गति के गेंदबाज रहे हैं, जिन्होंने घरेलू क्रिकेट में ग्लॅमॉर्गन काउंटी क्रिकेट क्लब, नॉटिंघमशायर और यॉर्कशायर के साथ खेला। ये अब एक क्रिकेट अंपायर है।
सबसे स्मार्ट कौन
सबसे स्मार्ट कौन स्टारप्लस पर प्रसारित एक हिंदी रियलिटी शो है। इसका प्रीमियर 4 जून 2018 को स्टारप्लस पर हुआ। इसे स्टारप्लस पर रिश्ता वही, बात नई कैंपेन के तहत लॉन्च किया गया था।    प्ले-अलॉन्ग सुविधा दर्शकों को अपने फोन का उपयोग करके प्रत्येक राउंड में भाग लेने में सक्षम बनाती है, जिससे गेम उन लोगों के लिए खुला रहता है जो हॉटस्टार ऐप के माध्यम से खेल सकते हैं।
मुण्डोता
मेरे सपनोँ का स्वर्ग 'मुण्डोता' राजस्थान राज्य की राजधानी जयपुर जिले की आमेर तहसील में स्थित एक बेहद ही खूबसूरत गांव है। यह गाँव अरावली पर्वतमाला श्रेणी के एक पहाड़ की तलहटी में बसा हुआ है|इस गांव की जनसंख्या लगभग 5000 है। गाँव में प्रवेश के लिए थोड़ी डरावनी पहाड़ी घाटी से गुजरना होता है जो अत्यंत रोमांचकारी और अपुर्व अनुभव देती है। यह मुण्डोता घाटी के नाम से प्रसिद्ध है। घाटी में ही भैरव बाबा का मंदिर स्थित है जो वाहन चालकों व लोगों की रक्षा करता है। पहाड़ की सबसे ऊंची चोटी पर एक अति प्राचीन किला है जिसकी तलहटी में अपनी वास्तुकला के लिये प्रसिद्ध दुर्ग और यह मुण्डोता गाँव बसा है। मुख्य रूप से मुण्डोता की घाटी और दुर्ग पर्यटको का आकर्षण का केंद्र रहा है। ठा.तेजसिंह जी व विक्रम सिंह जी के द्वारा दुर्ग को शाही होटल के रूप में पुनःनिर्माण कराया गया है, यह दुर्ग व यहाँ की मेहमान नवाजी आपको शानदार व शाही अनुभव देती है। सालभर देशी व विदेशी सैलानी यहाँ घूमने आते है। पहाड़ी पर स्थित किले से नीचे गाँव व खेतों का नजारा अपने आप में बेहद रमणीय है। सैलानियों व पोलो के शौकीन लोगो के लिये गांव में एक पोलो ग्राउंड भी है जहाँ सालभर कई पोलो मैच खेले जाते है। गाँव के कई सालों से सरपंच पद पर कार्यरत जनप्रिय नेता भींवाराम जी कालीरावणा ने गाँव के विकास पर बेहतरीन योगदान दिया है। इनके अथक प्रयासों व गांववासियों के समर्थन से आज यह गाँव एक पर्यटन स्थल व फिल्मो की शूटिंग का बढ़िया केंद्र बन चुका है।
बेहतर तरक्की के कारण इस गाँव को उपतहसील का दर्जा प्राप्त है। मुण्डोता गाँव अपनी एकता व अखण्डता के लिये जाना जाता है क्योंकि यहाँ सभी जातियों व धर्मों के लोग मिलजुल कर रहते है। गाँव की भूमि उपजाऊ होने के कारण इसमें गेँहू की अधिक उपज होती है। इसी कारण यह गाँव धान का कटोरा भी कहलाता है। यहाँ पर बाजरा, ग्वार, ज्वार,मोठ,तारामीरा भी काफी बोया जाता है। वर्तमान में कृषि में उन्नत तकनीकों का अधिक प्रयोग करके लोग सामान्य जल स्तर पर भी भारी मात्रा में सब्जियां उगाते है। पशुपालन में यहाँ के लोग गाय,भैँस,भेड़,बकरी पालते हैँ तथा शहर में इनके दूध की सप्लाई की जाती है। जो कि यहाँ लोगों की आमदनी का अच्छा स्रोत है। मुण्डोता गाँव मे शिक्षा का स्तर बहुत ही अच्छा है। गाँव मे एक संस्कृत विद्यालय ,एक उच्च प्राथमिक विधालय व 6 अन्य सरकारी विद्यालय है। इनके अलावा 5 निजी विद्यालय व 2 महाविद्यालय है। गाँव मे एक बड़ा सरकारी अस्पताल भी मौजूद है। यह गाँव सेना को समर्पित है कहने का मतलब इस गांव ने अपने 1300 बीघा भूमि सेना को समर्पित की है। स्थिति:-जयपुर से 40 कि.मी. पश्चिम कालवाड़ के पास
मेरे सपनोँ का स्वर्ग
शिरोधारा
शिरोधारा, एक प्रकार का आयुर्वेदिक उपचार है जिसमें ललाट (सिर/माथे) पर धीरे-धीरे किसी द्रव की धार गिरायी जाती है। कौन सा द्रव प्रयुक्त होगा, यह इस बात पर निर्भर करता है कि किस रोग का उपचार किया जा रहा है। मुख्यतः कोई तेल (तेलधारा), दूध (क्षीरधारा), छाछ (तक्रधारा), नारियल का पानी, या साधारण जल (जलधारा) प्रयुक्त होते हैं। इसके अलावा जड़ी बूटियों से बने हुए खास तरह के तेल का भी उपयोग किया जाता है।
शिरोधारा के माध्यम से तनाव, अवसाद इत्यादि का उपचार किया जाता है।
फैज़ल ख़ान
फैजल खान (जन्म: ३० जनवरी १९९९) एक अभिनेता, डांसर हैं। ) वें भारतीय रियलिटी शो डांस इंडिया डांस लिल मास्टर्स सीजन २ के विजेता हैं।  वर्तमान में सोनी इंडिया पर प्रसारित होने वाले टीवी सीरिअल भारत का वीर पुत्र – महाराणा प्रताप में बाल महाराणा प्रताप की भूमिका निभाई थी। इनके अलावा ये सीआईडी में भी कार्य कर चूके है।
निजी जीवन
फैज़ल का जन्म १९९९ में मुंबई में हुआ।खान का जन्म 1999 में हुआ था और उनका पालन-पोषण मुंबई, महाराष्ट्र , भारत में हुआ।उनके पिता एक ऑटो रिक्शा चालक थे। खान ने मुंबई के घाटकोपर में मीरा अकादमी स्कूल में अपनी दसवीं कक्षा की पढ़ाई पूरी की। उन्होंने नृत्य शिक्षक श्रीकांत अहिरे से फ्रीस्टाइल नृत्य सीखा।
बाहरी कड़ियाँ
(सत्र 7) (सत्र 8)
रॉयल मानस राष्ट्रीय उद्यान
रॉयल मानस राष्ट्रीय उद्यान को भूटान की राष्ट्रीय विरासत माना जाता है, जिसे 1996 में वन्यजीव अभयारण्य घोषित किया गया था। वर्ल्ड वाइल्ड लाइफ फंड (डब्ल्यूडब्ल्यूएफ) स्थानीय वन्यजीव अधिकारियों के साथ इस राष्ट्रीय विरासत को संरक्षित करने के लिए एक संरक्षण प्रबंधन योजना पर सक्रिय रूप से काम कर रहा है।
मौसम
रॉयल मानस में व्यापक जलवायु परिवर्तन हैं। मई-सितंबर मानसून 5000 मिलीमीटर बारिश लाता है। सर्दियों में बारिश नगण्य है और जलवायु नवंबर से मार्च तक बेहद सुखद है।
वनस्पति और जीव
रॉयल मानस खाद्य, वाणिज्य, चिकित्सा और धार्मिक अनुष्ठानों में उपयोग की जाने वाली कई पौधों की प्रजातियां भी पैदा करता है। उद्यान के भीतर दूरस्थ गांवों में लगभग 5,000 लोग रहते हैं। रॉयल मानस राष्ट्रीय उद्यान भूटान में उष्णकटिबंधीय और उप उष्णकटिबंधीय पारिस्थितिक तंत्र के सबसे बड़े उदाहरण का प्रतिनिधित्व करता है।
यहां पक्षियों की 365 से अधिक प्रजातियों और 59 स्तनपायी प्रजातियां (राय, डीएस 2006) को आधिकारिक तौर पर दर्ज किया गया है। 13 प्रजातियों को पूरी तरह संरक्षित स्तनधारियों के नीचे रखा जाता है।
रॉयल मानस राष्ट्रीय उद्यान हाथि, बंगाल बाघ, गौर के साथ-साथ दुर्लभ सुनहरा लंगूर (प्रेस्बिटीस जीई), सानो बनैल, कैप्रोलैगस हेपिडस, डॉल्फ़िन (प्लाटानिस्टा) का घर है। यह एकमात्र भूटानी उद्यान भी है जो एक सींग वाले गैंडों और जंगली भैंसा (बुबलास अर्नी) से घिरा हुआ है। पक्षियों की सैकड़ों प्रजातियां में धनेश की चार प्रजातियां (लाल गर्दन वाला धनेश, ॠदेड धनेश, पूर्वी धब्बेदार धनेश और विशाल धनेश) भी रहते हैं।
अनुनय सिंह
उन्होंने 19 सितंबर 2018 को 2018-19 विजय हजारे ट्रॉफी में बिहार के लिए अपने लिस्ट ए करियर की शुरुआत की थी। जबकि 1 नवंबर 2018 को 2018-19 रणजी ट्रॉफी में बिहार के लिए प्रथम श्रेणी में पदार्पण किया। उन्होंने अपने ट्वेंटी-20 करियर की शुरुआत 9 नवंबर 2021 को बिहार के लिए 2021–22 सैयद मुश्ताक अली ट्रॉफी में की।
इंडियन प्रीमियर लीग
फरवरी 2022 में, उन्हें राजस्थान रॉयल्स ने 2022 इंडियन प्रीमियर लीग टूर्नामेंट की नीलामी में खरीदा।
क्रस्टेशिया
कठिनी या क्रस्टेशिया (Crustacea) जीवजगत्‌ में संधिपाद जीवों (फ़ाइलम ऑर्थ्रोपोडा, phylum Arthropoda) का एक मुख्य विभाग है, जिसमें बड़े केकड़ (Crabs), झींगे (Prawns), चिंगट (श्रृंप, Shrimp), प्रचिंगट (क्रे-फ़िश, cray-fish), महाचिंगट (लॉब्स्टर, lobster), खंडावर (बार्नेकिल, barnacle), काष्ठ यूका (वुड लाउस, wood louse) तथा जलपिंशु (वाटर फ़्ली, water flea) इत्यादि हैं, परंतु इसके सबसे छोटे जीवों को देखने के लिए अणुवीक्षण यंत्र का सहारा लेना पड़ता है। कठिनी की भिन्न-भिन्न जातियों के आकर प्रकार में बहुत ही अंतर होता है जिस कारण इसकी संक्षिप्त परिभाषा देना अत्यंत कठिन है। कठिनी का प्रत्येक लक्षण, विशेषकर इसके पराश्रयी तथा उच्च विशेष जीवों में तो, पूर्ण रूप से किसी न किसी प्रकार बदल जाता है।
क्रस्टेशिया शब्द का उपयोग प्रारंभ में उन जीवों के लिए किया जाता रहा है जिनका कवच कठोर तथा नम्य हो। इसके विपरीत दूसरे जीव वे हैं जिनका कवच तथा भंगुर होता है, जैसे सीप तथा घोंघे इत्यादि। परंतु अब यह ज्ञात है कि सब संधिपाद जीवों का बहि:कंकाल (Fxoskeleton) कठोर तथा नम्य होता है। इस कारण अब कठिनी को अन्य लक्षणों के पृथक किया जाता है। इस वर्ग के जीव प्राय: जलनिवासी होते हैं और संसार में कोई भी ऐसा जलाशय नहीं है जहाँ इनकी कोई न कोई जाति न पाई जाती हो। इस कारण कठिनी वर्ग के जीव प्राय: जलश्वसनिका (गिलस, gills) अथवा त्वचा से श्वास लेते हैं। इनमें दो जोड़ी श्रृंगिका (Antennae) जैसे अवयव मुख के सामने और तीन जोड़ी हनु (mandibles) मुख के पीछे होते हैं।
कठिनी वर्ग के मुख्य परिचित जीव तो झींगें और केकड़े हैं जिनका उपयोग मानव अपने खाद्य रूप में करता है, परंतु इनसे कहीं अधिक आर्थिक महत्व के इसके निम्न जीव ऐंफ़िपाड्ज़, (Amphipods), आइसोपाइड्ज़, (Isopods) इत्यादि, हैं जो उथले जलाशयों में समूहों में रहते हुए सम्मार्जक का काम करते हैं। इन निम्न जीवों का भोजन दूसरे जीव तथा वनस्पतियों की त्यक्त वस्तुएँ हैं और साथ ही यह स्वयं उच्च प्राणियों, जैसे मत्स्य इत्यादि, का भोजन बनते हैं। इसके कई तलप्लावी सूक्ष्म जीव ऐसे भी हैं जिनके समूह मीलों तक सागर के रंग को बदल देते हैं, जिससे मछुओं को उचित मत्स्यस्थानों का ज्ञान हो जाता है। इस प्रकार यह मत्स्य का भोजन बनकर और साथ ही मछुओं की सहायता करके आर्थिक लाभ पहुँचाते हैं।
बाह्य रचना
इस वर्ग के जीवों का कवच दूसरे संधिपाद जीवों के समान ही खंडों के समूहों में विभाजित रहता है, परंतु इनमें से प्राय: कुछ खंड एकीभंजित भी हाते हैं। प्रत्येक खंड कवच अँगूठी के समान होता है, जो अपने अगले तथा पिछले खंड के साथ नम्य इंटेगुमंट (Integument) से जुड़ा रहता है। प्रत्येक खंड का चाप सदृश पृष्ठीय (borsal) पट्ट, स्टर्नम्‌ (Sternum) कहलाता है और टर्गम के दोनों पार्श्व भाग, जो पट्टों के रूप में रहते हैं, प्लूरा (Pleura) कहलाते हैं। प्रत्येक खंड के स्टर्नम के साथ एक जोड़ी अंग जुड़े रहते हैं। शरीर का अंतिम खंड, जिसपर गुदा होती है, अंगहीन रहता है और टेल्सन (्च्रड्ढथ्द्मदृद) कहलाता है। आधुनिक कठिनी में कोई भी ऐसा जीव नहीं मिलता जिसमें प्रत्येक खंड एक दूसरे से स्पष्टतया पृथक हो। उदाहरणार्थ, झींगे के शरीर के अग्रभाग का कवच अविभाजित तथा नालाकार होता है और कैरापेस (Carapace) कहलाता है। इसके खंडों की संख्या का अनुमान इस भाग के साथ जुड़े अवयवों की संख्या से लगाया जाता है। इस भाग में संयुक्त खंडों की संख्या कम से कम छह मानी गई है जिसमें नैत्रिक खंड भी सम्मिलित हैं। इस भाग को सिर कहते हैं। जब इस भाग में इससे अधिक खंड सम्मिलित रहते हैं तब इसके बादवाले खंडों के अवयव अगले अवयवों से पूर्णत: पृथक होते हैं। सिर के पीछे के खंडों को शरीर के दो भागों, वक्ष (Thorax) तथा उदर (Abdomen) में बाँटा गया है, जिनको उनके विभिन्न अवयव एक दूसरे से पृथक करते हैं। परंतु उच्च कठिनी मैलाकाँस्ट्राका (Malacostraca) इत्यादि में वक्ष के खंड सिर में सम्मिलित हो जाते हैं। तब इस संयुक्त भाग को शीर्शोवक्ष (Cephalothorax) के नाम से अभिहित करते हैं। इस प्रकार कैरापेस का रूप भी भिन्न-भिन्न कठिनी जीवों में अनेक प्रकार पाया जाता है। यह ब्रैंकिओपोडा (Branchiopoda) और ऑस्ट्राकोडा (Ostracoda) में बाइवाल्व कवच के रूप में शरीर तथा अंगों को पूर्णतया ढके रहता है, सिरीपीडिया (Cirripedia) में यह मांसल प्रावार के आकार का होता है और इसे पुष्ट करने के लिए कैल्सियमयुक्त (Calcified) पट्ट भी स्थित रहते हैं। ये तो इसके कुछ विशेष रूप हैं, परंतु साधारण नालाकार रूप के कैरापेस में वक्ष के एक से लेकर सारे खंड सिर में सम्मिलित हो सकते हैं। कैरापेस विभिन्न कठिनियों में से प्राय: सभी में पाया जाता है। केवल एनोस्ट्राका (Anostraca) ही जीव हैं जिनमें कैरापेस नहीं होता।
कठिनी के शरीर की संपरिवर्तित चरम सीमा इसके पराश्रयी तथा स्थगित जीवों में पाई जाती है। खंडावर अपनी प्रौढ़ावास्था में अपने सिर से मूलबद्ध रहते हैं और साथ ही उनमें रेडियल सममिति की ओर प्रवृत्ति होती है जिसका कारण इनका स्थगित जीवन है। पराश्रयी जीवों में शरीरखंड लुप्त हो गए हैं और शरीर का आकार भी पूर्ण रूप से परिवर्तित हो गया है। इसका उदाहरण राइज़ोसेफ़ाला (Rhyzocephala) है, जिसमें कठिनी के लक्षण तो क्या, संधिपाद जीवों का भी कोई लक्षण प्रौढावस्था में नहीं दिखाई देता।
अवयव (Appendages)
कठिनी जीव मुख्यत: जलनिवासी हैं। इस कारण अनुमान किया जाता है कि इस वर्ग के पूर्वज का शरीर समान खंडों में विभाजित था और प्रत्येक खंड पर एक जोड़ी अंग जुड़े थे। इनका प्रत्येक अवयव प्रचलन, भोजनप्राप्ति, श्वसन तथा ज्ञानग्रहण आदि सब कार्य साथ-साथ करता था। ट्राइलोबाइटा (Trilobita) में अवयवों की ऐसी ही व्यवस्था मानी गई है, परंतु यह उपवर्ग लुप्त हो गया है। अभी तक अधुनिक कठिनी में किसी भी ऐसे जीव का पता नहीं चला जिसके अवयवों में ये चारों कार्य साथ होते हों। इसके सिर के अंग तो भिन्न-भिन्न विशेष कार्यों के लिए उपयुक्त होते हैं, परंतु ब्रैंकिओपोडा के धड़ के अवयव एक समान होते हैं और कुछ सीमा तक माना जा सकता है कि इनसे चारों कार्य होते हैं। अन्यथा अंगों की विशेषता कठिनी में कई उपायों से उन्नति कर गई है, क्योंकि यह विदित है कि जो अंग कुछ कठिनियों में एक कार्य करते हैं वे ही किसी दूसरी कठिनी में उसके विपरीत कोई अन्य कार्य करते हैं। कठिनी के भीतर का विकास मुख्यत: इन अंगों के ही कर्तव्य में नियंत्रण पर आधारित है।
चाहे कठिनी के अवयव किसी भी कार्य के लिए उपयोजित हों और उनके आकार में चाहे कितनी विभिन्नता क्यों न हो, इनकी बनावट मुख्यत: द्विशाखी (Biramus) होती है। प्रत्येक अवयव का आधारित वृत्त द्विखंडी होता है और इसे सिंपॉड या प्रोटोपोडाइट (protopodite) कहते हैं और इसके ऊपरी खंड से दो शाखाएँ एंडोपोडाइट (Endopodite) और एक्सोपोटाइड (Exopodite) निकलती हैं। इस प्रकार के मूल आधारित अवयव को स्टीनोपोडियम (Stenopodium) कहते हैं। ऐसे साधारण द्विशाखी अवयव कोपीपॉड (Copepod) के प्लवन पद, मैलाकॉस्ट्राका के उदर अंग इत्यादि हैं और ऐसे ही अंग पूर्वज डिंभ (लार्वा) में भी, जिसे नॉप्लिअस (Nauplius) कहते हैं, पाए जाते हैं। इसी प्रकार के अवयव दूसरे कठिनी जीवों में विशेष कार्यों के लिए विभिन्न रूप धारण कर लेते हैं।
सिर के अवयव
कठिनी के नेत्र दो प्रकार के होते हैं मध्यम (median) तथा संयुक्त (compound) नेत्र। अति सरल मध्यम नेत्र नॉप्लिअस और अनेक वयस्क कठिनियों में रहते हैं, परंतु मैलाकॉस्ट्राका में ये लुप्त हो जाते हैं और इनमें संयुक्त नेत्र ही कार्यशील नेत्र होते हैं। संयुक्त नेत्र प्राय: एक जोड़ी होते हैं, जो कुछ जीवों के अवृंत (sessile) और कई एक में वृंतयुक्त (stalked) रहते हैं। नेत्रवृंत (Eye-stalk) को सिर का अवयव माना गया है, परंतु यह संदेहात्मक है। कारण, परिवर्धन में यह दूसरे अंगों में बहुत पश्चात्‌ उदित होते हैं।
प्रथम श्रृंगिकाएँ (ऐंटेन्यूल्ज़, Antennules), जो मुख के सामने रहती है, दूसरे खंड के अवयव मानी गई हैं। यह नॉप्लिअस तथा सब उपजातियों के जीवों में, केवल मैलाकॉस्ट्राका के अतिरिक्त, एकशाखी होती हैं। इनका मुख्य कार्य संवेदक है, परंतु अनेक डिंभों और वयस्क कठिनियों में ये प्लवन के कार्य में भी आती हैं और अनेक नर श्रृंगिका से मादा को पकड़ते भी हैं। सिरोपीडिया में सीमेंट ग्रंथियों (Cement-glands) के छिद्र इन्हीं अवयवों पर होते हैं, जिनकी सहायता से इनके वयस्क स्थगित होते हैं। यद्यपि द्वितीय श्रृंगिका (ऐंटेना) मुख के आगे स्थित रहती है, तथापि वास्तव में इसका स्थान मुख के पीछे था। नॉप्लिअस में इसका स्थान मुख के पार्श्व में रहता है और यह भोजन को मुख की ओर लाने में सहायता देती है। इसके शेष कार्य प्रथम श्रृंगिका के समान होते हैं। मेलाकॉस्ट्राका में इसकी एक शाखा बहुसंधिमान कशांग (फ़्लैजेलम, Flagellum) के आकार की होती है और इसका कार्य केवल संवेदन ग्रहण है, परन्तु दूसरी शाखा का आकार चपटे पट्ट के समान होता है और यह प्लवन में संतोलन का कार्य भी करती है।